৮ দিনে ধর্ষণের শিকার ৪১ শিশু
বৃহস্পতিবার, ০৯ মে, ২০১৯, ১১:৫২:২৫ 15:27
ঢাকা: চলতি মাসের প্রথম আট দিনে সারা দেশে ৪১ শিশু ধর্ষণ ও ৩ শিশু ধর্ষণ চেষ্টার শিকার হয়েছে। আজ মানুষের জন্য ফাউন্ডেশনের এক সংবাদ বিজ্ঞপ্তিতে এ কথা জানানো হয়েছে। বিজ্ঞপ্তিতে ধর্ষণের ঘটনা বেড়ে যাওয়ায় গভীর উদ্বেগ প্রকাশ করা হয়।
ফাউন্ডেশনের বিজ্ঞপ্তিতে বলা হয়েছে, চলতি মাসের ১ থেকে ৮ তারিখ পর্যন্ত ছয়টি জাতীয় দৈনিকে প্রকাশিত সংবাদ বিশ্লেষণ করে দেখেছে ৩৭টি মেয়ে শিশু এবং ৪টি ছেলে শিশু ধর্ষণের শিকার হয়েছে। ধর্ষণের চেষ্টা চালানো হয়েছিল ৩ জনের ওপর। ধর্ষণের শিকার হয়ে মারা গেছে ৩টি মেয়ে শিশু। আহত হয়েছে ৪১ শিশু।
বিজ্ঞপ্তিতে কিশোরগঞ্জের কটিয়াদী থেকে বাজিতপুরের পিরিজপুর বাসস্ট্যান্ড যাওয়ার পথে যাত্রীবাহী বাসে শাহিনুর আক্তারকে ধর্ষণের পর হত্যার ঘটনায় মানুষের জন্য ফাউন্ডেশন শোক ও উৎকণ্ঠা প্রকাশ করেছে।